《短歌行》
清代·俞耀

丈夫不能骑马挽强弓，飞身杀贼称豪雄。胡为翩翩乃学少年子，斗鸡走狗驰青骢。

我闻南北豺狼走平圹，霜戟森森列万帐。梦中忽割几人头，渴吞战血心犹壮。

天子传呼赐宝刀，殿上亲披金字袍。左插白羽右乌号，翻身仰射凌秋雕。

一生龌龊非人豪，下视王侯将相如牛毛。

作者简介：俞耀，字雪岑，大兴籍德清人。有《雪岑残稿》。